Nariadenie Komisie (EHS) č. 3425/91
z 25. novembra 1991
o klasifikácii určitých tovarov v kombinovanej nomenklatúre
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 2242/91, [2] a najmä na článok 9,
keďže, s cieľom zabezpečiť jednotné uplatňovanie kombinovanej nomenklatúry pripojenej k uvedenému nariadeniu, je potrebné prijať opatrenia týkajúce sa klasifikácie tovarov uvedených v prílohe k tomuto nariadeniu;
keďže nariadenie (EHS) č. 2658/87 ustanovilo všeobecné pravidlá výkladu kombinovanej nomenklatúry a tieto pravidlá sa tiež uplatňujú na akúkoľvek inú nomenklatúru, ktorá je na nej čiastočne alebo úplne založená, alebo ktorá do nej dopĺňa určité dodatočné členenie a ktorú stanovujú osobitné ustanovenia spoločenstva, vzhľadom na uplatňovanie ciel alebo iných opatrení týkajúcich sa obchodovania s tovarom;
keďže, na základe uvedených všeobecných pravidiel, sa tovary opísané v stĺpci 1 tabuľky pripojenej k danému nariadeniu musia zaradiť pod príslušný číselný znak KN uvedený v stĺpci 2, z dôvodov stanovených v stĺpci 3;
keďže opatrenia stanovené v tomto nariadení sú v súlade so stanoviskom Výboru pre nomenklatúru,
PRIJALA TOTO NARIADENIE:
Článok 1
Tovary opísané v stĺpci 1 pripojenej tabuľky sa teraz zaraďujú v rámci kombinovanej nomenklatúry pod príslušný číselný znak KN uvedený v stĺpci 2 danej tabuľky.
Článok 2
Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. novembra 1991